
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 319 

9 Απριλίου 2003 


ΑΠΟΦΑΣΕΙΣ 

Αριθ. 1256 

Χαρακτηρισμός ως διατηρητέου του κτιρίου επί των οδών 
Αβέρωφ και Κωστή Παλαμά της πόλης της Καβάλας 
του Νομαρχιακού Διαμερίσματος Καβάλας και καθο¬ 
ρισμός ειδικών όρων και περιορισμών δόμησης του, 
φερομένου ως ιδιοκτησίας Αικατερίνης Αθανασίου και 
Ιωάννη Αθανασίου". 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

• Του Ν. 1577/1985 (ΦΕΚ210 Α’) "ΓενικόςΟικοδομικός 
Κανονισμός" και ειδικότερα του άρθρου 4 αυτού, όπως το 
άρθρο αυτό τροποποιήθηκε με το Ν. 1772/1988 - ΦΕΚ91 
Α’), συμπληρώθηκε με το άρθρο 22 του Ν. 2300/1995 
(ΦΕΚ 69 Α’) και αντικαταστάθηκε με το άρθρο 3 του Ν. 
2831/2000 (ΦΕΚ 140 Α’) "Τροποποίηση των διατάξεωντου 
Ν. 1577/1985 "Γενικός Οικοδομικός Κανονισμός" και άλ¬ 
λες πολεοδομικές διατάξεις". 

• Του Π.Δ. 358/1986 (ΦΕΚ 158 Α’) "Καθορισμός αρμο¬ 
διοτήτων Υπουργείου Βόρειας Ελλάδας" και ειδικότερα 
του άρθρου 2 παρ. δ. (αα), που αναφέρονται στο χαρα¬ 
κτηρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

• Του Π.Δ. 331/2001 (ΦΕΚ 221 Α’) "Οργανισμός του Υ¬ 
πουργείου Μακεδονίας -Θράκης". 

• Του άρθρου 29 Α’ του Ν. 1558/1985 "Κυβέρνηση και 
Κυβερνητικά Όργανα" (Α 137), που προστέθηκε με το άρ¬ 
θρο 27 του Ν. 2081/1992 (Α 154) και αντικαταστάθηκε με 
τηνπαραγρ. 2α του άρθρου 1 του Ν. 2469/1997 (Α'38) 

2. Τηναπάφαση Υ. 704/19.8.1988 (ΦΕΚ575 Β’) του Πρω¬ 
θυπουργού, για τη μετονομασίατου Υπουργείου Βόρειας 
Ελλάδας σε Υπουργείο Μακεδονίας -Θράκης. 

3. Την απά 6.2.2003 αιτιολογική έκθεση της Διεύθυνσης 
Κοινωνικής - Πολιτιστικής Ανάπτυξης και Επικοινωνίας 
του Υπουργείου Μακεδονίας - Θράκης. 

4. Την από 26.2.2003 (αριθ. πρωτ. 1256/7.3.2003) απά¬ 
ντηση των Αικατερίνης Αθανασίου και Ιωάννη Αθανασίου 
επί της από 6.2.2003 αιτιολογικής έκθεσης, σύμφωνα με 
την οποία δεν διατυπώνουν αντιρρήσεις για τη διατήρηση 
του συγκεκριμένου κτιρίου ιδιοκτησίας τους, ζητούν ό¬ 
μως την έγκριση α) για τη δημιουργία υπόγειου βοηθητι¬ 
κού σ’ αυτό χώρου, δεδομένο ότι, σύμφωνα με τη στατική 


μελέτη, θα απαιτηθεί η κατασκευή περιμετρικού τοιχίου 
για την υποθεμελίωση της υφισταμένης τοιχοποιίας, και 
β) την αύξηση του ύψους κατά 
95 εκατοστά του μέτρου για την κατασκευή περιμετρι¬ 
κής ζώνης ενίσχυσης της τοιχοποιίας, αποφασίζουμε: 

1. Χαρακτηρίζουμε ως διατηρητέο το κτίριο που βρί¬ 
σκεται επί των οδών Αβέρωφ και Κωστή Παλαμά της πό¬ 
λης της Καβάλας, άπως αυτό το κτίριο φαίνεται διαγραμ¬ 
μισμένο στο τοπογραφικό σχέδιο σε κλίμακα 1:1000, που 
συνοδεύει την έκθεση αυτή, φερόμενο ως ιδιοκτησίας 
των Αικατερίνης Αθανασίου και Ιωάννη Αθανασίου, για 
τους εξής κυρίως λόγους: 

Α) Πρόκειται για αξιόλογο κτίριο με έμφαση στα αισθη¬ 
τικά και μορφολογικά του χαρακτηριστικά, ως κτίριο της 
βιομηχανικής αρχιτεκτονικής. Β) Αποτελεί ενιαίο σύνολο, 
σημείο αναφοράς και προσανατολισμού και 
θετικό στοιχείο σημαντικότητας. Γ) Συνδέεται με την ι¬ 
στορική φάση μίας οικονομικής εξέλιξης της Καβάλας 
(τεκμήριο ιστορίας της πολεοδομίας). Δ) Θ χαρακτηρι¬ 
σμός του ως διατηρητέου θα βοηθήσει στην διατήρηση 
της ιστορικής φυσιογνωμίας της πόλης της Καβάλας. Ε) 
Πράκειται για σχεδόν νεκρό κέλυφος στο κέντρο της πό¬ 
λης της Καβάλας με προοπτική νέων χρήσεων, που θα 
συμβάλλουν στην οικονομική και πολιτιστική ανάπτυξη 
της πόλης, όπως, καταστήματα, γραφεία και λοιποί χώ¬ 
ροι. 

2. Στο χαρακτηρισμένο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και μορφολογικών στοιχείων του. 

3. Επιτρέπεται η επισκευή του κτιρίου, ο εκσυγχρονι¬ 
σμός των εγκαταστάσεων, η στατική ενίσχυση, η αναδι- 
ευθέτηση των ανοιγμάτων με γνώμονα τη λειτουργικότη¬ 
τα και την αισθητική των όψεων, η κατασκευή νέου φέρο- 
ντα (μεταλλικού) οργανισμού στο εσωτερικό του κτιρίου, 
καθώς και στη στέγη, η δημιουργία κλιμακοστασίου και α¬ 
νελκυστήρα η εσωτερική διαρρύθμιση, επεμβάσεις για 
λάγους λειτουργικούς εφ’ άσον δεν αλλοιώνεται ο γενι¬ 
κός αρχιτεκτονικός χαρακτήρας του, η διατήρηση της 
προσθήκης του ισογείου χώρου (επί της οδού Κωστή Πα¬ 
λαμά), η αναβάθμιση της με μία λιτή και σύγχρονη αισθη¬ 
τική κτισμάτων συνοδείας, η αναβάθμιση του πλάγιου ι¬ 
σόγειου αποθηκευτικού χώρου, ή αύξηση του ύψους κα¬ 
τά 95 εκατοστά του μέτρου για την κατασκευή 
περιμετρικής ζώνης ενίσχυσης της τοιχοποιίας και η δη- 

μιουργία υπόγειου βοηθητικού σ’ αυτό χώρο, όπως οι πα¬ 
ραπάνω ρυθμίσεις φαίνσνται στο προσχέδιο γενικής διά¬ 
ταξης σε κλίμακα 1:100, καθώς και σε δύο προοπτικές α¬ 
πεικονίσεις του κτιρίου. 

4. Στο ισάγειο του κτιρίου καθώς και στον ημιώροφο ε¬ 
πιτρέπονται οι χρήσεις καταστημάτων και στους λοιπούς 
ορόφους ή χρήση γραφείων. 

5 Δεν επιτρέπεται η ταποθέτηση φωτεινών ή μη επιγρα¬ 
φών και διαφημίσεων στο χαρακτηριζόμενο ως διατηρη¬ 
τέο κτίριο. Επιτρέπεται μόνον η τοποθέτηση επιγραφών 
περιορισμένων διαστάσεων στην Ελληνική γλώσσα, πσυ 
να πληροφορούν για τη χρήση των χώρων του κτιρίου. 

6. Για κάθε επέμβαση στο εσωτερικό ή εξωτερικό του 
διατηρητέου κτιρίου, όπως και για την τοποθέτηση επι¬ 
γραφών, απαιτείται ο έλεγχος της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ) και η έγκριση της 
Διεύθυνσης Κοινωνικής - Πολιτιστικής Ανάπτυξης και Επι¬ 
κοινωνίας του Υπουργείου Μακεδονίας - Θράκης. 


7. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 "Κωδικοποίηση Διατάξεων 
νόμων για το Συμβούλιο της Επικρατείας". 

8. Κάλυψη δαπάνης: Απά τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

9. Η ισχύς της απάφασης αυτής αρχίζει απάτη δημοσί¬ 
ευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Μαρτίου 2003 

ο ΥΠΟΥΡΓΟΣ 

ΓΕΩΡΓΙΟΣ ΠΑΣΧΑΛΙΔΗΣ 

